## Odluka o općinskim porezima Općine Bukovlje

### NN 2/2002 (8.1.2002.), Odluka o općinskim porezima Općine Bukovlje

# OPĆINA BUKOVLJE

78

Na teme­lju članka 30.–44. Zakona o financira­nju jedinica lokalne
samouprave i uprave (»Narodne novine« broj 117/93, 69/97, 33/00 i 127/00),
članka 24.–34. (»Narodne novine« broj 59/01) i članka 15. i 25. Statuta općine
Bukov­lje Općinsko vijeće Općine Bukov­lje na 4. sjednici održanoj 13. prosinca
2001. godine donijelo je

## ODLUKU

### O OPĆINSKIM POREZIMA

Članak 1.

Ovom Odlukom utvrđuju se stope, visina, te način obračuna i plaća­nja
općinskih poreza koji su vlastiti prihod općine Bukov­lje.

VRSTE POREZA

Članak 2.

1. Prirez porezu na dohodak

2. Porez na potroš­nju

3. Porez za kuće za odmor

4. Porez na tvrtku ili naziv

5. Porez na korište­nje javnih površina.

1. Prirez porezu na dohodak

Članak 3.

Prirez porezu na dohodak plaćaju svi obveznici poreza na dohodak koji
imaju prebivalište odnosno uobičajeno boravište na području općine Bukov­lje.

Osnovica prireza poreza na dohodak iz stavka 1. ovog članka je porez na
dohodak ostvaren od obveznika.

Pirirez porezu na dohodak obvezan je obračunati, obustaviti i na
propisani uplatni račun uplatiti poslodavac istodobno s isplatnog dohotka, što
znači da  se isplata dohotka i uplata
poreza i prireza obav­lja istog dana.

Prirez porezu na dohodak plaća se po stopi od 5%.

2. Porez na potroš­nju

Članak 4.

Porez na potroš­nju plaća se na potroš­nju alkoholnih pića (prirodna
vina, specijalna vina, ko­njak, rakiju i žestoka pića), piva i bezalkoholnih
pića.

Članak 5.

Obveznici poreza na potroš­nju su pravne i fizičke osobe koje pružaju
ugostite­ljske usluge na području općine Bukov­lje.

Članak 6.

Porez na potroš­nju alkoholnih i
bezalkoholnih pića, obveznik poreza obračunava i plaća na način i u
rokovima propisanim Zakonom o porezu na promet proizvoda i usluga. Osnovicu
poreza na potroš­nju čini prodajna cijena pića koja se proda u ugostite­ljskim
objektima.

Obračun poreza iskazuje se u evidencijama propisanim za obračun poreza
na promet proizvoda i usluga.

Članak 7.

Porez na potroš­nju plaća se po stopi od 3%.

Porez na potroš­nju je porez Općine.

3. Porez na kuće za odmor

Članak 8.

Porez na kuće za odmor plaćaju pravne i fizičke osobe koje su vlasnici
kuća za odmor, a koje se nalaze na području općine Bukov­lje.

Kućom za odmor smatra se svaka zgrada, dio zgrade ili stan koji se
koriste povremeno ili sezonski.

Kućom za odmor u smislu ove odluke ne smatraju se gospodarske zgrade
koje služe za smještaj po­ljoprivrednih strojeva, oruđa i drugog pribora.

Članak 9.

Porez na kuće za odmor plaća se u visini 12,00 kn po jednom četvornom
metru korisne površine kuće za odmor.

Porez na kuće za odmor plaća se godiš­nje, a u roku od 15 dana od
dostave rješe­nja za razrez toga poreza.

Članak 10.

Obveznici poreza
na kuće za odmor moraju do 31. ožujka godine za koju se porez rezrezuje
Poreznoj upravi, Poreznoj ispostavi Slav. Brod dostaviti podatke o kućama za
odmor radi rezreza poreza.

Članak 11.

Porez na kuće za odmor ne plaća se:

• a) na kuće za odmor koje se ne mogu koristiti zbog ratnih razara­nja i
prirodnih nepogoda (poplava, požar, potres), te starosti i trošnosti,

• b) na kuće za odmor u kojima su smješteni prognanici i izbje­glice,

• c) na odmarališta u vlasništvu jedinica lokalne i područne (re­gionalne)
samouprave koje služe za smještaj djece do 15 godina starosti.

O oslobađa­nju plaća­nja poreza na kuće za odmor iz ovoga članka
odlučuje Općinsko vijeće za svaki konkretni slučaj na teme­lju zahtjeva
vlasnika kuće za odmor.

4. Porez na tvrtku ili naziv

Članak 12.

Porez na tvrtku ili naziv odnosno naziv plaćaju godiš­nje prav­ne i
fizičke osobe koje su obveznici poreza na dobit ili poreza na dohodak i re­gistrirani
su za obav­lja­nje sljedećih djelatnosti:

• 1. poduzeća s područja industrije, po­ljoprivrede,
šumarstva, gradite­ljstva, prometa, trgovine i ugostite­ljske djelatnosti, te
stam­bene i komunalne djelatnosti

   – do 5 zaposlenih                 500,00 kuna,

   – od 5 – 20 zaposlenih       1.000,00
kuna

   – od 20 – 50 zaposlenih     1.500,00
kuna

   – od 50 i više                     2.000,00
kuna

• 2. druge pravne osobe           500,00
kuna

• 3. fizičke osobe koje samostalno
obav­ljaju djelatnost                500,00
kuna

Članak 13.

Osobe iz članka 26. ove odluke koje u svom sastavu imaju poslovnu
jedinicu na području općine Bukov­lje (prodavaonice, radionice, prodajna
mjesta) obveznici poreza na tvrtku u punom iznosu za svaku poslovnu jedinicu.

Članak 14.

Porez na tvrtku odnosno naziv plaća se u roku
od 15 dana od dana dostave rješe­nja kojim je porez na tvrtku odnosno naziv
utvrđen.

Ako  se
tvrtka upiše u re­gistar tijekom godine plaća se srazmjerni dio poreza na
tvrtku odnosno naziv.

Članak 15.

Poduzeća i obveznici koji su u statusu mirova­nja
oslobađaju se u cijelosti naplate poreza.

Članak 16.

Obveznici koji prilikom otvara­nja na određeno
vrijeme nove tvrtke ili nove poslovne jedinice zaposlene osobe s područja
općine Bukov­lje na rad u istu, oslobađaju se plaća­nja poreza na tvrtku ili
naziv najma­nje godinu dana.

Odluku o oslobađa­nju donosi Općinsko vijeće.

8. Porez na korište­nje javne površine

Članak 17.

Porez na korište­nje javne površine plaćaju pravne i fizičke osobe koje
koriste javne površine.

Članak 18.

Pod javnim površinama smatraju se: javne zelene površine, pješačke
staze, pješačke zone, dječja igrališta, sportsko-rekreacijske površine,
parkovi, sajmovi, tržnice, te ostale javne površine koje se mogu privremeno
iznajmiti za obav­lja­nje re­gistrirane djelatnosti.

Članak 19.

Visinu, uvjete i način plaća­nja poreza na korište­nje javne površine,
Općinsko vijeće propisat će posebnom odlukom.

PRIJELAZNE I ZAVRŠNE ODREDBE

Članak 20.

U svezi rezreza, naplate, žalbenog postupka i drugih odredaba postupka
pri plaća­nju općinskih poreza sukladno se primje­njuju propisi poreza na
dohodak.

Članak 21.

Poslove u svezi
utvrđiva­nja i naplate općinskih poreza iz ove odluke obav­ljat će Porezna
uprava Slav. Brod, Ispostava Slav. Brod.

Članak 22.

Stupa­njem na snagu ove odluke prestaje važiti Odluka o lokalnim
porezima općine Bukov­lje od 1. 7. 1999. godine, Klasa: 023-01/01-01/114,
Urbroj: 2178/25-01-1 (»Službeni vjesnik« br. 5/99.).

Članak 23.

Ova Odluka stupa na snagu osmog dana nakon objave u »Narodnim novinama«
a primje­njuje se od 1. siječ­nja 2002. godine, a objavit će se prije ­njezina
stupa­nja na snagu i u »Službenom vjesniku Brodsko posavske županije«.

Klasa:
023-01/01-01/177
Urbroj: 2178/25-01-1
Bukov­lje, 13. prosinca 2001.

Predsjednik
Općinskog vijeća
**Tihomir Jakovina, dipl. ing.,** v. r.

Odluka, NN 2/2002-78